На основуРешења о банкротству Привредног суда у Ужицу Посл.Бр.2.Ст.57/2010 од 03.09.2010. године и сагласности Одбора поверилаца од 30.10.2019. године, а у складу са члановима 131, 132, 133 и 135 Закона о стечају («Службени гласник РС» број 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018) као и Правилника о утврђивању националних стандарда за управљање стечајном масом - Национални стандард број 5 - Националног стандарда о начину и поступку уновчења имовине стечајног дужника („Службени гласник РС“ број 13/2010)и одредбама Закона о изменама и допунама Закона о Агенцији за лиценцирање стечајних управника (*„Службени гласник РС“ бр. 89/2015*), стечајни управник стечајног дужника

**ТЕКСТИЛНИ КОМБИНАТ ,,ЉУБИША МИОДРАГОВИЋ“ ДОО, Пријепоље – у стечају, Пријепоље, Трг Димитрија Туцовића бр.7, мбр: 07190115, ПИБ: 100809505**,

**ОГЛАШАВА**

**продају стечајног дужника као правног лица**

**методом јавног прикупљања понуда**

**Предмет продаје је стечајни дужник као правно лице**

Најзначајнију имовину стечајног дужника чине стан у Београду, у улици Топличин венац број 3, на првом спрату стамбене зграде за колективно становање, комплекс непокретности у Пријепољу, породична стамбена зграда у Пријепољу - Коловрат, трафо станица у Бродареву, комплекс непокретности у Завинограђу и земљиште у Каменој Гори, све детаљно описано у продајној документацији.

**Процењена вредност: 21.066.571,00 динара Депозит: 4.213.314,20 динара**

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу од **50.000,00** **динара увећан за износ ПДВ-а.** Профактура се може преузети на адреси Ужице, ул. Вишеградска бр.15, сваког радног дана у периоду од 10 до 14 часова, уз обавезну најаву поверенику стечајног управника. Рок за откуп продајне документације је **19.12.2019. године**;
2. уплате **депозит** на текући рачун стечајног дужника број: **250-4140000015070-53 код Eurobank A.D. Београд** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје **(рок за уплату депозита је 19.12.2019. године)**. У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Теразије 23, 6. спрат, најкасније 19.12.2019. године до 14,00 часова по београдском времену (GMT+1), У обзир ће се узети само банкарске гаранције које пристигну на назначену адресу у назначено време. Банкарска гаранија мора имати рок важења до **26.02.2020. године**.
3. потпишу изјаву о губитку права на повраћај депозита. Изјава чини саставни део продајне документације;
4. потпишу уговор о чувању поверљивих података приликом преузимања продајне документације

Стечајни дужник се купује у виђеном стању, а његова имовина може се разгледати након откупа продајне документације, сваким радним даном од 11 до 14 часова, а најкасније 7 дана пре заказане продаје (уз претходну најаву поверенику стечајног управника).

Након уплате депозита а најкасније до 19.12.2019. године, потенцијални купци, ради правовремене евиденције, морају предати поверенику за лиценцирање стечајних управника: попуњен образац пријаве за учешће на јавном прикупљању понуда, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање, односно предузимања конкретних радњи у поступку продаје уколико на јавном прикупљању понуда не присуствује потенцијални купац лично (за физичка лица) или законски заступник (за правна лица).

**Затворене понуде достављају се на адресу: Агенција за лиценцирање стечајних управника – Центар за стечај, Београд, ул. Теразије бр.23, III спрат, канцеларија број 315. Крајњи рок за достављање понуда је 26.12.2019. године до 11:45 часова.**

**У разматрање ће се узети само понуде у писаној форми, достављене у запечаћеним ковертама са назнаком ,,Понуда“ на коверти и називом стечајног дужника на кога се понуда односи, а које пристигну на назначену адресу до назначеног времена.**

**Запечаћена коверта треба да садржи:**

1. пријаву за учешће у поступку јавног прикупљања понуда;
2. потписану понуду, уз навођење јасно одређеног износа за куповину предмета продаје;
3. доказ о уплати депозита или копију банкарске гаранције;
4. потписану изјаву о губитку права на повраћај депозита;
5. извод из регистра привредних субјеката и ОП образац, ако се као потенцијални купац пријављује правно лице;
6. овлашћење за заступање, односно предузимање конкретних радњи у поступку продаје (за пуномоћнике).

**Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.**

**Јавно отварање понуда одржаће се дана 26.12.2019. године у 12:00 часова (15 минута по истеку времена за прикупљање понуда)** **на адреси: Агенција за лиценцирање стечајних управника – Центар за стечај, Београд, Ул. Теразије бр. 23, III спрат, канцеларија број 301 ,,Симпо сала“ у присуству комисије за отварање понуда.**

Стечајни управник спроводи јавно прикупљање понуда тако што:

1. чита правила у поступку јавног прикупљања понуда;
2. отвара достављене понуде;
3. рангира понуђаче према висини достављених понуда;
4. одржава ред на јавном прикупљању понуда;
5. проглашава најбољег понуђача за купца, уколико је највиша понуђена цена изнад 50% од процењене вредности предмета продаје;
6. доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје;
7. потписује записник.

**Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје**. **Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.**

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **2 радна дана** од дана пријема обавештења о прихватању понуде, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од **3 радна дана** од дана пријема обавештења о прихватању понуде.

Проглашени купац је дужан да уплати преостали износ купопродајне цене у року од **8 дана** од дана потписивања купопродајног уговора. После продаје стечајног дужника као правног лица, стечајни поступак се у односу на стечајног дужника обуставља, а исти се наставља према стечајној маси. За потраживања према стечајном дужнику која су настала до обуставе стечајног поступка ни стечајни дужник ни његов купац не одговорају повериоцима.

Стечајни управник ће вратити депозит сваком понуђачу чија понуда не буде прихваћена, у року од **3 радна дана** од дана одржавања јавног прикупљања понуда. Понуђач губи право на повраћај депозита уколико:

-не поднесе понуду, или поднесе понуду која не садржи обавезне елементе;

-не потпише купопродајни уговор, или

-буде проглашен за купца, а не уплати купопродајну цену у предвиђеном року и на прописани начин.

Порезе и трошкове који произлазе из закљученог купопродајног уговора у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције.

Oвлашћено лице: Повереник Милан Стојановић, контакт телефон:069/60 64 61 или 031/519 828.